Description: lav4e**РЕПУБЛИКА БЪЛГАРИЯ**

Министерство на земеделието, храните и горите

Областна дирекция „Земеделие“- Пазарджик

**З А П О В Е Д**

№ **РД-04-32/02.03.2023** г.

Гр. Пазарджик

На основание чл. 37в, ал. 16 от Закона за собствеността и ползването на земеделските земи /ЗСПЗЗ/, във връзка с чл. 37в, ал. 4 от ЗСПЗЗ и Заповед № РД-04-244/30.09.2022 г. на директора на ОД „Земеделие” гр. Пазарджик, след като разгледах: постъпилото заявление, чрез председателя на комисията по чл. 37в, ал. 1 от ЗСПЗЗ от ползвателя „МАРИЦА 2007“ ООД, участник в сключеното споразумение за ползване на масиви за стопанската 2022/2023 г., доклад от председателя на комисията по чл.37в, ал.1 ЗСПЗЗ и искане на Директора на Областна Дирекция ,,Земеделие“ Пазарджик до Председателя на Общински съвет Пазарджик, установих от фактическа и правна страна следното:

**І. ФАКТИЧЕСКА СТРАНА**

Заповедта на директора на областна дирекция „Земеделие” гр. Пазарджик № РД-04-244/30.09.2022 г. не е обжалвана по съдебен или административен ред и е влязла в сила. По силата на административният акт „МАРИЦА 2007“ ООД е участник в процедурата за създаване на масиви за ползване.

Горепосоченото юридическо лице е подало заявление по реда на чл.75б, ал.1, т.1 от ППЗССПЗ до председателя на комисията по чл.37в, ал.1 от ЗСПЗЗ за предоставяне на проектираните в плана за земеразделяне, полски пътища, които не са необходими за осигуряване на достъп до имотите. Спазвайки разпоредбата на чл.37в, ал.16 от ЗСПЗЗ директора на ОД ,,Земеделие“ Пазарджик е изпратил искане до председателят на Общински съвет Пазарджик за предоставяне на имотите - полски пътища, попадащи в масивите за ползване, по цена в размер на средното годишно рентно плащане за ниви за землището на с. Юнаците, община Пазарджик.

В нормативно указания срок Общинският съвет не се е произнесъл с решение.

**ІІ. ПРАВНА СТРАНА**

Съгласно чл.37в, ал.16 от ЗСПЗЗ, когато в едномесечен срок от искането, общинският съвет не е приел решение, директорът на областната дирекция "Земеделие" определя със заповед цена на имотите - полски пътища, в размер на средното годишно рентно плащане за землището.

С оглед изложените фактически и правни доводи, на основание чл. 37в, ал. 16 от Закона за собствеността и ползването на земеделски земи:

**О П Р Е Д Е Л Я М:**

**I**. Цена на имотите полски пътища за стопанската 2022/2023 г., попадащи в масивите за ползване на ползвателите за землището на **с. Юнаците** , **общ.Пазарджик**, представляваща средногодишното рентно плащане в размер на **45.00 лв/дка.**

**II**. Цената на имотите по ползватели е представена в приложение 1 – опис на полски пътища, общинска собственост, включени в масиви за ползване за стопанската 2022/2023 г. за землището на с. Юнаците, общ. Пазарджик, обл. Пазарджик, неразделна част от настоящата заповед.

Съгласно разпоредбите на чл.37в, ал.17 от ЗСПЗЗ, ползвателите, на които са предоставени полските пътища, осигуряват достъп до имотите, декларирани и заявени за ползване в реални граници.

Дължимите суми за ползване на земите по чл.37в, ал.16 от ЗСПЗЗ за **землището на**  **с. Юнаците**, **общ.Пазарджик** се заплащат от съответния ползвател по банкова сметка на Община Пазарджик, в едномесечен срок от издаването на настоящата заповед.

Заповедта да се обяви в сградата на кметството в **с. Юнаците** и в сградата на Общинска служба по земеделие гр. Пазарджик.

Заповедта да се публикува на интернет-страниците на Община Пазарджик и на Областна Дирекция „Земеделие” гр. Пазарджик.

Настоящата заповед може да бъде обжалвана по реда на Административно-процесуалния кодекс – в 14-дневен срок от обявяването й, като обжалването не спира нейното изпълнение.

  
Милена Емилова Вълчинова (Директор)  
02.03.2023г. 11:06ч.  
ОДЗ-Пазарджик  
  
  
Електронният подпис се намира в отделен файл с название signature.txt.p7s

Приложение 1 към заповед № РД-04-32/02.03.2023 г.

**Землище на ЮНАЦИТЕ ЕКАТТЕ 86074**

**Опис на полски пътища, общинска собственост, включени в масиви за ползване за стопанската 2022/2023 г.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Име на ползвател на бели петна | ЕГН/ЕИК | Имот № | Собственик | Имот площ дка | Площ дка по чл. 37в, ал.16 | масив № | НТП на масив | НТП на имота | Сума лв. |
| МАРИЦА-2007 ООД | 112664871 | 65.43 | ОБЩИНА ПАЗАРДЖИК-ОБ | 4.362 | 1.536 | 28 | орна земя | **За селскостопански,горски ,ведомствен път** | 69.12 |
| МАРИЦА-2007 ООД | 112664871 | 96.12 | ОБЩИНА ПАЗАРДЖИК-ОБ | 1.937 | 1.138 | 85 | орна земя | **За селскостопански,горски ,ведомствен път** | 51.21 |
| МАРИЦА-2007 ООД | 112664871 | 100.17 | ОБЩИНА ПАЗАРДЖИК-ОБ | 2.114 | 0.744 | 21 | орна земя | **За селскостопански,горски ,ведомствен път** | 33.48 |
| МАРИЦА-2007 ООД | 112664871 | 101.29 | ОБЩИНА ПАЗАРДЖИК-ОБ | 4.698 | 2.463 | 21 | орна земя | **За селскостопански,горски ,ведомствен път** | 110.84 |
| Общо за ползвателя |  |  |  |  | **5.881** |  |  |  | **264.65** |

**Средно рентно плащане - 45,00 лв/дка за ниви**